Lietuvos Respublikos Ministro Pirmininko Adolfo Šleževičiaus 

atsakymą į Seimo nario Romualdo Ozolo laišką Vyriausybės 

vadovui. Šiame laiške Centro sąjungos pirmininkas Romualdas l6 
Ozolas apkaltino Vyriausybę korupcija, valstybės turto 
grobstymu ir valstybės alinimu. Premjero nuomone, tokiu laišku 

Centro partija jau pradeda rinkimų kampaniją, tačiau net kaip 

politikas R.Ozolas neturėtų švaistytis tokiais terminais kaip 

"nemoki valstybė", "valstybės bankrotas" ir panašiai. Premjeras 

teigia, jog R.Ozolas turėtų žinoti, kur reikia perduoti faktus 

apie korupciją valstybės struktūrose ir pasiūlė kreiptis į 

Lietuvos generalinę prokuratūrą. 


LDDP - APIE R.OZOLO PAREIŠKIMĄ. 


Penktadienį LDDP atstovas spaudai Ramūnas Čepaitis perdavė 
Eltai pareiškimą, kuriame išsakomas LDDP požiūris dėl Seimo 
nario R.Ozolo ketvirtadienį pateiktų kaltinimų Vyriausybei 
korupcija, grobstymu, valstybės alinimu. Nepaisant kaltinimų 
abstraktumo ir emocionalumo, sakoma tekste, šiuo pareiškimu 
R.Ozolas pažeidė žmogaus nekaltumo prezumpciją. 


KLAIPĖDOS UOSTE - DANIJOS KARO LAIVAS. 


Penktadienį į Klaipėdos jūrų uostą su draugišku vizitu 
atplaukė Danijos Karalystės karo laivas "Glenten". Laivo įgulos 
vizitas truks keturias dienas. Tai - pirmasis Danijos karo 
laivas Klaipėdos uoste. 


LIETUVOS PREZIDENTAS PASVEIKINO KLAIPĖDOS UNIVERSITETO 
DĖSTYTOJUS IR STUDENTUS. 


Penktadienį Klaipėdos universitetas pradėjo penktuosius 
mokslo metus. Nuo šios dienos jis tapo unikaliausia Lietuvoje 
aukštąja mokykla, rengiančiu plataus diapazono specialistus - 
nuo laivo kapitono iki balerinos, nes prie jo prijungtas 
Klaipėdos muzikos ir teatro pedagogikos institutas, pavadintas 
menų fakultetu. Šiais mokslo metais maždaug 20 specialybių 
universitete mokysis 4200 studentų. Teatro salėje įvyko rugsėjo 
pirmajai skirtas iškilmingas susirinkimas. Universiteto 
profesorius, dėstytojus ir studentus pasveikino ir geros 
kloties naujaisiais mokslo metais palinkėjo į iškilmes atvykęs 
Lietuvos Respublikos Prezidentas Algirdas Brazauskas. (V.P.) 

